《酬辩老见遗怀旧之什》
宋代·李处权

老去何堪行路难，冰霜几晚见苍官。
鲈鱼南国无张翰，妓女东山有谢安。
秉烛夜阑真是梦，传杯秋际若为欢。
吾徒恰似丰城剑，光气须从斗下看。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。